คำสั่งกรุงเทพมหานครคำสั่งกรุงเทพมหานครที่๓๗๙๖/๒๕๕๑เรื่องมอบหมายและมอบอำนาจให้รองผู้ว่าราชการกรุงเทพมหานครสั่งและปฏิบัติราชการแทนผู้ว่าราชการกรุงเทพมหานคร[๑] เพื่อให้การบริหารราชการของกรุงเทพมหานครเป็นไปด้วยความเรียบร้อยรวดเร็ว และมีประสิทธิภาพอาศัยอำนาจตามความในมาตรา ๕๕ และมาตรา ๘๑แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานคร จึงมีคำสั่งดังต่อไปนี้๑. มอบหมาย และมอบอำนาจในการสั่ง การอนุญาตการอนุมัติหรือการปฏิบัติราชการที่ผู้ว่าราชการกรุงเทพมหานครจะพึงปฏิบัติหรือดำเนินการตามกฎหมาย กฎ ระเบียบ ข้อบังคับ ข้อบัญญัติ หรือคำสั่งใดหรือมติของคณะรัฐมนตรีในเรื่องใด ถ้ากฎหมาย กฎ ระเบียบ ข้อบังคับ ข้อบัญญัติหรือคำสั่งนั้น หรือมติของคณะรัฐมนตรีในเรื่องนั้นมิได้บัญญัติเรื่องการมอบอำนาจไว้เป็นอย่างอื่น ให้รองผู้ว่าราชการกรุงเทพมหานคร มีอำนาจหน้าที่ในการสั่งหรือการปฏิบัติราชการแทนดังนี้๑.๑ นายวัลลภ สุวรรณดีรองผู้ว่าราชการกรุงเทพมหานคร มีอำนาจในการสั่งหรือการปฏิบัติราชการแทนเกี่ยวกับราชการของหน่วยงานหรือส่วนราชการดังนี้๑.๑.๑ สำนักปลัดกรุงเทพมหานคร๑.๑.๒ สำนักงานคณะกรรมการข้าราชการกรุงเทพมหานคร๑.๑.๓ สำนักป้องกันและบรรเทาสาธารณภัย๑.๑.๔ สำนักการจราจรและขนส่ง๑.๑.๕ สำนักการศึกษายกเว้นการบรรจุและแต่งตั้งผู้บริหารสถานศึกษา และผู้บริหารการศึกษา๑.๑.๖ สำนักเทศกิจ๑.๑.๗ สำนักงานเขตในส่วนที่เกี่ยวกับฝ่ายปกครองฝ่ายทะเบียน ฝ่ายศึกษาธิการ ฝ่ายเทศกิจ และโรงเรียนสังกัดกรุงเทพมหานคร๑.๑.๘ บริษัท กรุงเทพธนาคม จำกัด๑.๒ นายสุกิจ ก้องธรนินทร์รองผู้ว่าราชการกรุงเทพมหานครมีอำนาจในการสั่งหรือการปฏิบัติราชการแทนเกี่ยวกับราชการของหน่วยงานหรือส่วนราชการดังนี้๑.๒.๑ สำนักยุทธศาสตร์และประเมินผล๑.๒.๒ สำนักการคลัง๑.๒.๓ สำนักงบประมาณกรุงเทพมหานคร๑.๒.๔ สำนักวัฒนธรรม กีฬาและการท่องเที่ยว๑.๒.๕ สำนักงานเลขานุการสภากรุงเทพมหานคร๑.๒.๖ สำนักงานเขตในส่วนที่เกี่ยวกับฝ่ายรายได้และฝ่ายการคลัง๑.๒.๗ ราชการส่วนภูมิภาค๑.๒.๘ หน่วยงานการพาณิชย์ของกรุงเทพมหานคร๑.๒.๙ ตลาดนัดกรุงเทพมหานคร๑.๒.๑๐ สถานีวิทยุกระจายเสียงกรุงเทพมหานคร๑.๓ นายประกอบ จิรกิติรองผู้ว่าราชการกรุงเทพมหานคร มีอำนาจในการสั่งหรือการปฏิบัติราชการแทนเกี่ยวกับราชการของหน่วยงานหรือส่วนราชการดังนี้๑.๓.๑ สำนักการโยธา๑.๓.๒ สำนักการระบายน้ำ๑.๓.๓ สำนักสิ่งแวดล้อม๑.๓.๔ สำนักผังเมือง๑.๓.๕ สำนักงานเขตในส่วนที่เกี่ยวกับฝ่ายโยธาและฝ่ายรักษาความสะอาด และสวนสาธารณะ๑.๔ นางมาลินี สุขเวชชวรกิจรองผู้ว่าราชการกรุงเทพมหานครมีอำนาจในการสั่งหรือการปฏิบัติราชการแทนเกี่ยวกับราชการของหน่วยงานหรือส่วนราชการดังนี้๑.๔.๑ สำนักการแพทย์๑.๔.๒ สำนักอนามัย๑.๔.๓ สำนักพัฒนาสังคม๑.๔.๔สำนักงานเขตในส่วนที่เกี่ยวข้องกับฝ่ายพัฒนาชุมชนและสวัสดิการสังคมและฝ่ายสิ่งแวดล้อมและสุขาภิบาล๒.ในกรณีที่รองผู้ว่าราชการกรุงเทพมหานครในลำดับใดไม่อาจปฏิบัติราชการได้ให้รองผู้ว่าราชการกรุงเทพมหานครในลำดับถัดไป ตามที่กำหนดไว้ในข้อ ๑มีอำนาจในการสั่งและการปฏิบัติราชการแทนส่วนกรณีรองผู้ว่าราชการกรุงเทพมหานครในลำดับที่ ๑.๔ ไม่อาจปฏิบัติราชการได้ให้รองผู้ว่าราชการกรุงเทพมหานคร ในลำดับที่ ๑.๑มีอำนาจในการสั่งและการปฏิบัติราชการแทน ยกเว้นผู้ว่าราชการกรุงเทพมหานครจะมีคำสั่งเป็นอย่างอื่น๓. การสั่ง และการปฏิบัติราชการแทนของผู้ว่าราชการกรุงเทพมหานครเกี่ยวกับราชการของหน่วยงานหรือส่วนราชการที่ได้รับมอบหมาย ในข้อ ๑ให้รองผู้ว่าราชการกรุงเทพมหานครเสนอผู้ว่าราชการกรุงเทพมหานครเป็นผู้พิจารณาสั่งการในกรณีดังต่อไปนี้เว้นแต่ผู้ว่าราชการกรุงเทพมหานครจะมีคำสั่งเป็นอย่างอื่น๓.๑ งานที่รองผู้ว่าราชการกรุงเทพมหานครพิจารณาแล้วเห็นว่าเป็นเรื่องงานนโยบายหรืองานที่เป็นเรื่องสำคัญและอาจมีผลกระทบต่อความเสียหายอย่างร้ายแรงแก่กรุงเทพมหานครหรือแก่ราชการโดยส่วนรวม หรือแก่การรักษาความสงบเรียบร้อยหรือสวัสดิภาพของประชาชนโดยรวม๓.๒ การบรรจุ การแต่งตั้ง การโอนการดำเนินการทางวินัย การออกจากราชการ การอุทธรณ์และการร้องทุกข์ของข้าราชการกรุงเทพมหานครสามัญ๓.๓ การเลื่อนขั้นเงินเดือนของข้าราชการ๓.๔ เรื่องเสนอสภากรุงเทพมหานคร รัฐสภา รัฐมนตรีนายกรัฐมนตรีและคณะรัฐมนตรี๔. ในกรณีที่ผู้ว่าราชการกรุงเทพมหานครไม่อาจปฏิบัติราชการได้ให้รองผู้ว่าราชการกรุงเทพมหานครตามลำดับที่ผู้ว่าราชการกรุงเทพมหานครจัดไว้ตามคำสั่งกรุงเทพมหานครที่ ๓๗๙๕/๒๕๕๑ ลงวันที่ ๑๓ ตุลาคม ๒๕๕๑ เป็นผู้รักษาราชการแทน คือลำดับที่ ๑ นายวัลลภ สุวรรณดีลำดับที่ ๒ นายสุกิจ ก้องธรนินทร์ลำดับที่ ๓ นายประกอบ จิรกิติลำดับที่ ๔ นางมาลินี สุขเวชชวรกิจทั้งนี้ ตั้งแต่วันที่ ๑๕ ตุลาคม ๒๕๕๑ เป็นต้นไปสั่งณ วันที่ ๑๓ ตุลาคม พ.ศ. ๒๕๕๑อภิรักษ์โกษะโยธินผู้ว่าราชการกรุงเทพมหานครปริยานุช/ผู้จัดทำ๒๐พฤศจิกายน ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๗๗ ง/หน้า ๖๗/๑๙ พฤศจิกายน ๒๕๕๑